Document ID: 32005D0083

PADOMES LĒMUMS 2005/83/KĀDP
(2005. gada 31. janvāris),
ar ko īsteno Kopējo nostāju 2004/293/KĀDP, ar kuru atjauno pasākumus, atbalstot sekmīgu Starptautiskā kara noziegumu tribunāla bijušajai Dienvidslāvijai pilnvaru ieviešanu
EIROPAS SAVIENĪBAS PADOME,
ņemot vērā Kopējo nostāju 2004/293/KĀDP (1) un jo īpaši tās 2. pantu saistībā ar Līguma par Eiropas Savienību 23. panta 2. punktu,
tā kā:
(1)
Ar Kopējo nostāju 2004/293/KĀDP Padome pieņēma pasākumus, lai liegtu iebraukšanu un tranzītu caur dalībvalstu teritorijām personām, kas ir iesaistītas tādās darbībās, kuras palīdz brīvībā esošiem indivīdiem turpināt izvairīšanos no tiesas par noziegumiem, par kuriem viņus apsūdz Starptautiskais kara noziegumu tribunāls bijušajai Dienvidslāvijai (ICTY), vai kas veic citas darbības, kas varētu traucēt ICTY efektīvi īstenot savas pilnvaras.
(2)
Padome 2004. gada 28. jūnijā pieņēma Lēmumu 2004/528/KĀDP, ar ko grozīja sarakstu Kopējās nostājas 2004/293/KĀDP pielikumā.
(3)
Saskaņā ar ieteikumiem, ko sniedzis Augstā Pārstāvja Bosnijā un Hercegovinā birojs, šie pasākumi būtu jāvērš arī pret vairākām citām personām.
(4)
Attiecīgi būtu jāgroza saraksts Kopējās nostājas 2004/293/KĀDP pielikumā,
IR PIEŅĒMUSI ŠO LĒMUMU.
1. pants
Personu sarakstu, kas ietverts Kopējās nostājas 2004/293/KĀDP pielikumā, aizstāj ar sarakstu, kas ietverts šā lēmuma pielikumā.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2005. gada 31. janvārī

Labels: 13
11
18